Алеппо үшін шайқас (2024)

Алеппо үшін шайқас — 2024 жылғы 29 қарашада сириялық оппозицияның Тахрир аш-Шам басқаратын жасақтары Сирия Араб қарулы күштерінің бақылауындағы Алеппо қаласына кірді. Қала үшін шайқас оппозициялық күштердің ауқымды шабуылының үшінші күнінде басталды. Бұл 2016 жылы Алепподағы ұрыстар аяқталғаннан кейінгі қалада болған алғашқы қарулы қақтығыстар.

2024 жылы 30 қарашада оппозициялық жасақтар үкіметтік күштерді жеңіп, қаланың басым бөлігін басып алды.

 Операцияның басталуы 
2024 жылы 27 қарашада сириялық оппозицияның Тахрир аш-Шам басқарған жасақтары «Агрессияны тежеу» операциясын жариялап, Сирияның солтүстік-батысындағы үкіметтік әскерлерге қарсы шабуыл бастады. Бұл 2019–2020 жылдардағы солтүстік-батыс Сирияға жасалған шабуылдар мен 2020 жылдың наурызындағы Идлибте тоқтатылған атыс туралы келісімнен кейінгі алғашқы ірі әскери қақтығыс болды. Шабуылдың жылдамдығы оппозициялық күштердің ондаған ауылды басып алуына алып келді. Шабуылдың алғашқы күндерінде көтерілісшілер Алеппо мен Идлиб мухафазаларындағы 70 әскери нысанды, әскери техниканы, оның ішінде танктер, БМП, САУ және РСЗО-ны басып алды. Шамамен 10 000 бейбіт тұрғын Идлибке қашты.

 Барысы 
 Қараша 
29 қараша: Көтерілісшілер Алеппоның шеткі аймақтарына жақындады. Екі көлік бомбасымен террорлық шабуыл жасалды, содан кейін көтерілісшілер Хамдания және Жаңа Алеппо аудандарына кірді. Күннің екінші жартысында қаланың 5 ауданы оппозициялық күштердің бақылауына өтті. Қаладағы басқа аудандарда, оның ішінде орталықта да қақтығыстар туралы хабарлар тарады. Түн ортасында тағы төрт аудан жартылай басып алынып, басты алаңның алынғаны туралы хабарланды.

Сирия араб армиясы Алеппо мен Идлиб ауылдарында көтерілісшілермен қақтығыстар болғанын және соның нәтижесінде дрондар мен ауыр қарулар жойылғанын мәлімдеді. Үкіметтік күштер шабуылды тоқтатуға ант беріп, көтерілісшілерді өздерінің алға жылжуы туралы жалған ақпарат таратуын айыптады.

Жергілікті тұрғындар батыс аудандардан атыс салдарынан кетуге мәжбүр болды. Көтерілісшілер тұрғындарды қаланың шығыс аудандарына эвакуациялауға шақырды.

30 қараша: Таңертең көтерілісшілер Алеппо Цитаделін және үкімет ғимаратын басып алды. Қаланың басым бөлігі оппозицияның бақылауына өтті. Үкіметтік әскерлер Сафираға шегінуге мәжбүр болды. Осы уақытта сириялық демократиялық күштер (күрд жасақтары) Алеппо халықаралық әуежайын және Шейх-Наджар ауданын басып алды. Кешке қарай күрд күштері әуежайдан қарсылықсыз шегінді. 30 қараша кешке қарай үкіметтік күштер оппозицияның үлкен аумақтарды басып алғанын және ондаған сарбаздың қаза болғанын мойындады.

Ресейдің әскери авиациясы алғаш рет 2016 жылдан бері Алеппо қаласы мен оған жақын аудандарға әуе соққыларын жасады.

 Шығындар 
 Қараша 
29 қараша: Сирия үкіметтік медиа көздері көтерілісшілердің зымырандары Халеб университетінің жатақханасына тигенін хабарлады, нәтижесінде 4 адам, оның ішінде 2 студент қаза тапты.

 Желтоқсан 
1 желтоқсан: SOHR мәліметтері бойынша, Ресей авиациясы Идлиб ауданындағы босқындар лагеріне қатарынан бес рет соққы жасап, нәтижесінде кемінде сегіз адам қаза тапты.

 Дереккөздер 

Санат:Сирия тарихы
Санат:2024 жылдағы Сирия
Санат:2024 жылғы қақтығыстар
Санат:Сириядағы азаматтық соғыс